Levinud kooslusteks on rannaniidud, laiudes ulatuslikel aladel Matsalu lahe lõunarannikul ja Noarootsi poolsaarel. Madalaveelises  Matsalu lahes ning Kasari jõe deltas on suured roostikualad. Läänemaa olulisemad jõed on Kasari, Liivi, Piirsalu, Rannamõisa, Riguldi, Taebla, Tuudi, Vigala, Vihterpalu. Läänemaa on rikas järvede poolest. Neist suurim - Saaremõisa järv on veepeegli pindalaga üle 200 ha, kuid enamus järvi on väikesed, pindalaga alla 10 ha. Suurematest järvedest väärivad veel nimetamist Nõva Veskijärv, Vööla meri ja Hindaste järv.